Baba-sterfte: Ouers kry 18 jaarNetto en sy lewensmaat. Foto: Werner Beukes/SAPA Die paartjie wat skuldig bevind is aan strafbare manslag ná die dood van hul tien maande oue babadogtertjie is Woensdag in Palm Ridge-landdroshof in Johannesburg tot 18 jaar tronkstraf gevonnis. Regter Majeke Mabesele het Adriaan Netto en sy meisie elk tot vier jaar tronkstraf gevonnis vir strafbare manslag, drie jaar vir kindermishandeling en 15 jaar vir verkragting. Die vonnisse vir die strafbare manslag en verkragting sal gelyktydig uitgedien word. Die paartjie se babadogtertjie is op 12 Maart 2012 dood. Sy was ondergewig en het verskeie beserings gehad. Haar ribbes was gebreek en daar is skaafplekke op haar vagina, wange, bors, neus en lip gewees. Sy het ook kneusplekke op haar maag en ‘n skeurplek, gevul met bloed, in een van haar longetjies gehad. Haar lewer is ook beseer en sy is verskeie kere in die anus gepenetreer. Lees ook: Baba-sterfte: Ouers later gevonnis Paar gevonnis na baba se dood Ouers skuldig aan manslag na baba se dood Voortvlugtige pa aangekeer, in hof